
Area 51 bag de lukkede døre 


Lockheeds bedste testpilot, Anthony W. LeVier, skulle finde et øde sted, hvor en ny 
flytype kunne afprøves i al hemmelighed. I to uger blev mere end 50 velegnede 
ørkenområder i det sydlige Californien, Nevada og Arizona overfløjet og 
fotograferet. Desværre kunne ingen af stederne opfylde de sikkerhedskrav, som 
blev stillet af det hemmelige projekts leder, Richard M. Bisseil Jr. fra CIA, og 
flyvevåbnets ansvarlige, oberst Osmond J. Ritland. Heldigvis kom Ritland i tanke om 
en lille korsformet flyveplads i Nevada - et område han havde overfløjet mange 
gange i forbindelse med atomprøvesprængninger i området. 

Af Kim Møller Hansen 

LeVier, Ritland, Clarence „Kelly" L. Johnson (leder af Skunk Works®) og Bisseil tog af sted for at 
inspicere det øde område i Nevada, som under Anden Verdenskrig havde været skydeområde for 
piloter, men efter krigen var blevet forladt. 

Bisseil har senere fortalt om sit første indtryk af området: „Er? perfekt, naturlig flyveplads ... så plan 
som et billardbord, uden at der var gjort noget ved det ." 

I sin dagbog skrev Kelly Johnson følgende: 

„På en flyvning og fandt en start- og landingsbane i sydenden af en sø, hvorefter vi fløj hjemad 
(strengt ulovligt) over en atombombe, som var placeret i et tårn og skulle detoneres ni timer 
senere. Hr. Bissell var meget fornøjet. Han kunne godt lide mit forslag om at kalde stedet Paradise 
Ranch." 



Groom Lake (Area 51) i hhv. 1959 og i dag. Basen blev grundlagt i 1955, så CIA 


kunne have et uforstyrret sted at teste U-2 spion-flyet. 

Stedet blev først døbt Groom Lake efter den udtørrede sø, som udgjorde det meste af området. I 
løbet af forsommeren 1955 blev der arbejdet med opførelse af hangarer, værksteder, faciliteter til 
mandskabet, brændstoftanke m.m. 





Skunk Works er det populære navn for 
Lockheed Martins Advanced Development 
Programs (ADP). Skunk Works har udviklet en 
lang række berømte fly, heriblandt U-2, SR-71 
Blackbird, F-117 Nighthawk, F-22 Raptor og F- 
35 Lightning II. Sidstnævnte skal erstatte F-16 i 
det danske flyvevåben. Billedet er taget i juni 
2004 og viser hovedindgangen til Skunk Works i 
Palmdale, Californien. 

Foto: Alan Radecki 


I slutningen af juli 1955 var basen klar til 
indflytning. For at lokke arbejdskraft til det 
gudsforladte sted tog det navneforandring til 
Paradise Ranch, trods det at stedet blot var en 
udtørret søbund omgivet af forblæste 
klippestykker. 

Basens allerførste eksperimentalfly blev afprøvet 
på taxibanen allerede den 1. august 1955. 
Dermed var de første skridt taget på det sted, 
hvor avancerede og superhemmelige spionfly 
som U-2 (Utility 2), SR-71 Blackbird og mange 
andre fly skulle komme til at stå deres prøve for 
senere i dybeste hemmelighed at spille centrale 
roller under Den Kolde Krig og senere konflikter. 
Area 51 er temaet i mange bøger, 
dokumentarudsendelser og artikler på nettet. 
Flere personnavne dukker op igen og igen i 
denne forbindelse. Et af dem er Thornton D. „TD" 
Barnes med kodenavnet „Thunder". 

Thornton D. Barnes (født 1937) begyndte sin 
karriere i hæren som efterretningsofficer under 
Korea-krigen (1950-53), blev derefter instruktør i 
brugen af radarteknik i tilknytning til Nike-radar 
og missilsystemer for til sidst at blive 
udstationeret i det daværende Vesttyskland med 



en Hawk-luftværnsbataljon. 


Mobilt HAWK-batteri med tre luftværnsmissiler og en HAWK målradar. 


I 


Foto: US Military 

Efter en 10-årig militærkarriere, som ophørte på grund af en fysisk skade, blev Barnes som ingeniør 
tilknyttet projekter hos NASA High Range i Nevada: X-15 og XB-70 samt månelandingsmodulerne til 
Apollo-programmet. 

Herefter gik turen til NERVA-projektet (atomdrevne 
raketter) ved Jackass Flat i Nevada. Og endelig blev 
Barnes headhuntet til „special projects" i Area 51, 
heriblandt CIA's A-12 spionfly (Project OXCART), 
stealth-teknologi og Project Constant Peg (1977-88). 
Constant Peg handlede bl.a. om at analysere fremmede 
magters radarsystemer og flyveegenskaber på en lang 
række sovjetiske MiG-kampfly, der var kommet i 
amerikanernes besiddelse med venlig hjælp fra allierede 
i bl.a. Mellemøsten. Constant Peg blev afsluttet i marts 
1988. Ti år senere lod USAF de første informationer om 
det tidligere tophemmelige projekt sive til 
offentligheden, men detaljerne blev først fremlagt den 23. november 2006. 



Det raketdrevne eksperimentalfly X-15 
#2 (56-6671) fotograferet den 17. 
september 1959. X-15's 
hastighedsrekord lyder på 7.274 km/t. 

Foto: NASA 










Barnes, TD: 
„Soaring With 
The Eagles - 
Autobiography of 
TD Barnes", 278 
sider, Crea teSpace 
Independent 
Publishing 
Platform 2015. 

Bogen Soaring 
With The Eagles - 
Autobiography of 
TD Barn es er 
Barnes' egen 
beskrivelse af et 
langt liv og 
karriere. 


Soaring with 
The Eagles 



AUTOBIOGRAPHY 


TD BARNES 


North American XB-70 Valkyrie 
fotograferet på Edwards Air Force Base i 
1967. XB-70 skulle have været et mach 
3-bombefly, men kom aldrig i 
produktion. Det blev i stedet for brugt 
som forsøgsfly hos US Air Force og 
NASA's Flight Research Center. 

Foto: NASA 

Barnes er en sand amerikansk patriot og stolt af sin indsats og de opnåede resultater. Han 
opsummerer meget præcist (side 201) sin professionelle karriere således: 

„Jeg kom til Nevada som en missil-mand uddannet til at skyde fly ned. På NASA High Range bragte 
jeg flyene sikkert hjem og indsamlede alle deres data. Til sidst skulle jeg i Area 51 forhindre, at 
flyene blev skudt ned. Det var det stik modsatte. I mine unge år gik al min uddannelse ud på at se 
målet og blæse det ad helvede til. I Area 51 var jeg med til at udvikle stealth-teknologi, der skulle 
forhindre radar i at spore målet. Ironisk nok brugte jeg Nike-radarteknologi til begge dele . 11 




Sådan så de radarsystemer ud, som 
Thornton D. Barnes arbejdede med på 
Area 51 i slutningen af 1960'erne og i 
begyndelsen af 1970'erne. 

Som det er fremgået af SUFOI's 
udgivelse Area 51(udsolgt som printbog, 
men kan lånes på eReolen og købes 
som e-bog), er Area 51 et sted, hvor der 
udføres forsøg med nye våbensystemer, 
avancerede luftbårne fartøjer o. lign. 

Som læser får man et levende indblik i, hvad der er foregået bag de lukkede døre, dagligdagen på 
Area 51, de nærmest hysteriske sikkerhedsprocedurer, opfindsomheden, held og uheld etc., men 
forfatteren fortæller selvfølgelig kun om afklassificerede projekter og gør en dyd ud af at henvise til 
de offentliggjorte dokumenter om de mange tidligere tophemmelige projekter. 

Flyvebasen ved Groom Lake er stadig omgærdet af mystik og har i mange år været genstand for alle 
mulige gætterier og konspirationsfantasier. Men hemmelighedskræmmeriet fortsætter i dag, og der 
er totalt flyveforbud for både civil og militær flyvning over basen. 

Lukketheden omkring Area 51 har ironisk nok bidraget til at gøre basen meget-lidt-hemmelig. Det 
vidner nettets mange billeder af basen, dokumentarfilm og bøger om. 

















Thornton D. Barnes - her fotograferet under en SR-71 Blackbird 
genforeningsfest i 2007 - er præsident for foreningen Roadrunners 
Internationale, der fortæller historien om udviklingen af U-2, A-12 og YF-12 og 
deres aktive tjeneste under Den Kolde Krig. 

Foto: Thomton D. Barnes 

Hvad så med ufo-fantasternes påstande og vilde historier om aliens og fremmede rumskibe på Area 
51? Om dette skriver Thornton D. Barnes ganske kort: 

I modsætning til hvad verden gerne vil tro , så var det [dvs. mens Barnes arbejdede på Area 
51] ikke andet end et teknisk laboratorium for udviklingen af luftbårne militærsystemer..." 



På flymuseet i Duxford i England Flere tidligere SR-71-piloter er i dag aktive 
har man i den imponerende som forfattere og foredragsholdere, hvor de 
udstilling siden april 2001 haft et fortæller, hvordan det var at flyve det meget 
eksemplar af en SR-71A Blackbird specielle fly, samt om flyets historie og 
(Tail Number 962/Lockheed Build betydning under Den Kolde Krig. Her ses 
Number #2013). Flyet havde i fhv. oberst og SR-71-pilot Richard H. 
aktiv tjeneste base på RAF Graham under et foredrag den 12. juli 2015 
Mildenhall i Suffolk, England. på flymuseet i Duxford i England. Richard H. 

Foto: MarkHarkin Graham har skrevet adskillige bøgerom SR- 
71 Blackbird. 


Foto: Kim Møller Hansen 













Foto: Skunk Works® 

på YouTube. 


World UFO Day - 
hvad er nu det for noget? 

Siden 2001 har der eksisteret en World UFO Day. De senere år har denne 
begivenhed ligget den 2. juli og givet anledning til en del medieomtale. Men hvad 
markerer man egentlig denne dag? Og er det noget, som bør have 
mediebevågenhed? 

Af Kim Møller Hansen 

Internationale mærkedage, som fx Kvindernes Internationale Kampdag, er ofte anerkendte af FN og 
skal bl.a. øge opmærksomheden omkring et samfundsproblem - ifm. Kvindernes Internationale 
Kampdag er det manglende ligestilling i samfundet. 





World UFO Day er ikke anerkendt af FN og heller ikke en dag, som vi i SUFOI markerer - andet end 
med denne artikel. 

Dagen er opfundet af en gruppe mennesker, som er overbevist om, at Jorden får besøg fra rummet, 
og at det første beviselige besøg fandt sted den 2. juli 1947, da der ifølge disse menneskers 
overbevisning styrtede et fremmed rumskib ned ved Roswell i staten New Mexico i USA. 

Gruppen har skabt et site til markering af dagen. Sitet opdateres meget sjældent, men får hvert år 
mange besøg pga. medieomtale, hvilket via bannerreklamer giver indtægter til bagmændene. 
Ufo-entusiasterne bag World UFO Day opfordrer alle interesserede til at tage på observationstur den 
2. juli, kigge på himlen og måske se ufoer. 

Observationsture kan man ikke have noget imod, idet de både giver motion og godt samvær, og 
forhåbentlig gør de alle lidt klogere på, hvordan himmelfænomener kan se ud. Hvis formålet 
derimod er (som det godt kan se ud, når man studerer World UFO Days site) at hilse på ikke- 
jordiske besøgende, så er man langt ude eller meget troende. (Se også artiklen „Meditation gav 
kontakt til aliens"). 

World UFO Days opfindere har ved at vælge 2. juli for Roswell-hændelsen afsløret, at de ikke har 
styr på ufo-mytens historie. Som det fremgår af bogen Roswell (SUFOI 2013), så burde 14. juni 
være valgt, da Roswell-vragdelene blev fundet denne dag: 

„Fåreavleren Mac Brazel havde den 14. juni 1947 sammen med sin 8-årige søn 
Vernon på en mark fundet en masse lyse vragrester bestående af gummistrimler > 
stanniol, pinde og stærkt papir. Det var i sig selv ikke noget hårrejsende fund, og 
fik da heller ikke Mac Brazel til at henvende sig til de lokale myndigheder. Men 11 
dage senere kunne han ligesom millioner at andre amerikanere læse følgende: 
,Kenneth Arnold . . . som fløj rundt i den sydlige del af Washington i går 
eftermiddag for at lede efter et forsvundet fly fra flåden, gjorde i dag [25. juni 
1947] et ophold her på sin vej tilbage til Boise og fortalte sin usædvanlige historie 
- som han ikke forventer , at folk vil tro på, men som han fastholder er sand. Han 
fortæller, at han så ni tallerkenlignende fartøjer, som fløj i formation omkring kl. 
15 i går, kraftigt lysende - som om de var lavet af metal - og fløj med en utrolig 
høj hastighed. Han anslog, at de befandt sig i 9.500-10.000 fods højde (ca. 3 km) 
og tog tid på dem, mens de fløj mellem Mt. Rainier og Mt. Adams, og nåede frem 
til en fantastisk hastighed på omkring 1.930 km/t. ../ 

Avishistorien fik Mac Brazel til at spekulere på, om hans fund kunne have noget 
med de tallerkenlignende fartøjer at gøre, så på et tidspunkt efter den 5. juli 
kontaktede han sheriffen i Roswell. Den første pressemeddelelse om Roswell- 
hændelsen blev bragt den 8. juli i Roswell Daily Record. Dagen efter kunne samme lokalavis aflive 
det sensationelle tallerkenfund med meddelelsen om, at der i virkeligheden havde været tale om 
resterne fra en vejrballon. Roswell-historien døde lige så hurtigt, som den var opstået, og blev først 
vakt til live igen 33 år senere. I efteråret 1980 udkom bogen The Roswell Incident skrevet af William 
L. Moore og Charles Berlitz og med research udført af Stanton T. Friedman. Det var den første bog 
om nedstyrtninger siden Frank Scullys kontroversielle bog Behind the Flying Saucers fra 1950." 

Der er absolut intet i Brazels beskrivelse af de fundne materialer, som leder tanken hen på et 
rumskib, med mindre man tror, at rumskibe er bygget af stanniol, gummi, papir og tapet sammen 
og ikke fylder mere, end at vragresterne kan skjules under en busk. Men det er sådan set 
ligegyldigt, hvis man er troende nok. I dag mener mange stadig, at det, som Brazel og hans søn 
fandt, var resterne af et fremmed rumskib, og at de amerikanske myndigheder stadig forsøger at 
skjule sandheden. 

Og ja, de amerikanske myndigheder serverede faktisk en dækhistorie i juli 1947, fordi de ville skjule 
sandheden om de tophemmelige ballonopsendelser under Project Mogul. 

En af deltagerne i Project Mogul, professor Moore, er sikker på, at de vragrester, 
som Brazel fandt den 14. juni 1947, stammer fra „Flight #4" - en „service flight" 
opsendt den 4. juni. 

Flight #4 bestod af 28 neopren-balloner, tre radarreflektorer, nogle faldskærme, 
nogle sorte kasser samt ballast både i form af sand og vand. Flight #4 udgjorde en 
200 meter lang „train" og blev sidst observeret af besætningen på en B-17 ved 
Arabela efter 466 minutters flyvning. Vindforholdene på daværende tidspunkt 
passer med, at en del af Flight #4 kan være faldet ned på Fosters ranch, mens 
resten af ballonopsendelsen er drevet videre og aldrig fundet. 

Hvis man virkelig skulle vælge en dato for, hvornår den moderne ufo-myte blev 
født, kunne 24. juni være et fornuftigt bud - nemlig datoen for Kenneth Arnolds observation af ni 
objekter. 

Arnold var på ingen måde den første person, som så mystiske ting på himlen, men hans oplevelse 
fik en afgørende betydning for ufo-mytens udvikling, således som det også er beskrevet i SUFOI's 
seneste udgivelse Project Saucer - Da ufomyten blev skabt. 




Læs mere om 
Roswell- 
hændelsen i 
bogen 

„Roswell", som 
stadig findes 

påeReolen og 
som e-bog. 



Løst og facts 

Af Ole Henningsen 


Britisk ufo-dokumentar fra 2015 - 



genudsendes 


Den store UFO konspiration ¥ 


I Storbritannien er der flere, der tror på rumvæsner end på Gud. Og over en fjerdedel af briterne er 
overbevist om, at regeringen skjuler beviserne på, at der findes UFO'er. Forfatter og komiker Dan 
Schreiber er fascineret af disse konspirationsteorier, så han rejser rundt i Storbritannien og møder 
nogle af landets største UFO-tilhængere. Og undervejs lærer han bl.a., at Jesus var et rumvæsen, 
og at menneskeslægten styres af en ond reptilagtig hersker. Den britiske ufo-dokumentar er fra 
2015 og genudsendes på DR3 den 1. juli 2016 kl. 

20.10. http://ufomystik.kronologi.dk/2015/06/09/dr3-dok-den-store-ufo-konspiration-tv-dr/. 

Mystiske signaler fra gådefuld stjerne starter 

rumvæsen-rygter 

Noget kæmpestort er fløjet forbi den mystiske stjerne KIC 8462852 flere gange, og forskernes 
manglende evne til at forklare mysteriet har sat gang i vilde teorier. 

Tilbage i 2009 begyndte NASA's Kepler-mission. Hovedformålet var at finde planeter uden for vores 
solsystem. 

Det gjorde Kepler ved at kigge på et bestemt felt på himlen. Her fulgte den lyset fra 150.000 
stjerner over fire år og tog et billede hvert 30. minut. Den ledte efter det, som kaldes 
planetpassager, hvor en planet blokerer en lille smule af stjernens lys på sin vej forbi den. 

Men en bestemt stjerne, KIC 8462852, har flere gange sendt meget mærkelige signaler over flere 
år, og forskerne ved stadig ikke, hvad det er, der har passeret planeten. 

Læs mere om forskernes overvejelser på videnskab.dk: 

http://videnskab.dk/naturvidenskab/mystiske-signaler-fra-gaadefuld-stjerne-starter-rumvaesen- 

rygter?utm_source=vores+nyhedsbrev&utm_campaign=5bd9ef656e- 

201606246_24_2016&.utm_medium=email&utm_term=0_d2f5c83eb4-5bd9ef656e-207967049 

Læs ufo-beretninger på 

www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 








